NaiveNeuron/SloPal huggingface dataset:
Dostál, Ondrej, poslanec NR SR (2011-06-28):
Nechcel som sa k rozprave vyjadriť pôvodne, ocenil som, chcel som len oceniť pokojný tón vystupujúcich v rozprave, až som sa teda čudoval, ako pokojne môže vyzerať diskusia o zákone, ktorý sa týka práv príslušníkov maďarskej menšiny, ale teda pán Slota opäť raz nesklamal, ja sa tiež teda hanbím, že musím s takýmto človekom sedieť v jednej sále. (Výkriky v sále.)
Pellegrini, Peter, predseda NR SR (2024-02-08):
Prezentujme sa a hlasujme o bodoch 4 a 11 z pozmeňujúceho návrhu pána poslanca Majerského. (Hlasovanie.) Prítomných 142 poslancov, za 53, proti 78, zdržalo sa 11. Tento bod sme, tieto body sme neschválili.
Hort, Milan, podpredseda NR SR (2011-10-19):
Ďakujem pekne. A teraz dávam slovo Ondrejovi Dostálovi, poslancovi z ústavnoprávneho výboru, ktorý nás bude informovať ako spravodajca o výsledku rokovania výborov a odôvodní taktiež návrh a stanovisko gestorského výboru. Nech sa páči.
P. Hrušovský, predseda NR SR: (2004-05-20):
M. Abelovský, poslanec: Pán predseda, dajte hlasovať o pozmeňujúcom návrhu, ktorý predniesol v rozprave pán poslanec Cagala a rieši § 2 návrhu zákona, ponechanie Okresného súdu v Novom Meste nad Váhom.
Kéry, Marián, poslanec NR SR (2013-02-07):
Vážený pán podpredseda vlády, chcem sa vám poďakovať za odpoveď. Chcem oceniť, že z postu šéfa slovenskej diplomacie nezabúdate na to, že svet má štyri svetové strany. A do budúcnosti vám chcem popriať ešte veľa podobných správnych rozhodnutí. Ďakujem.
Bugár, Béla, podpredseda NR SR (2019-09-12):
Prezentujme sa a hlasujme. (Hlasovanie.) Prítomných 142, za 141, proti 1. Návrh sme schválili. Vážené panie poslankyne, páni poslanci, pristúpime k tajnému hlasovaniu o návrhu na voľbu Ľubomíra Galka za podpredsedu Národnej rady (tlač 1660) a takisto návrhu na voľbu Jána Budaja za predsedu výboru pre ľudské práva a národnostné menšiny (tlač 1661). Samozrejme, ako vždy nadpolovičná väčšina musí teda sa rozhodnúť, že volí týchto pánov, ak sa tak rozhodne. A chcem vás upozorniť, že v tajnom hlasovaní na každom hlasovacom lístku máte uvedené, hlasuje za, proti alebo sa zdržiava, a jednu alternatívu by ste mali zakrúžkovať. Takže pristúpime k vykonaniu tajného hlasovania. (Hlasovanie o návrhu na voľbu podpredsedu Národnej rady Slovenskej republiky , tlač 1660, a o návrhu na voľbu predsedu Výboru Národnej rady Slovenskej republiky pre ľudské práva a národnostné menšiny , tlač 1661.) (Akt tajného hlasovania.)
B. Bugár, podpredseda NR SR: (2005-09-22):
vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov (tlač 1152). Prosím teraz pána ministra práce, sociálnych vecí a rodiny Ľudovíta Kaníka, aby vládny návrh zákona odôvodnil. Nech sa páči.
Vašečka, Richard, poslanec NR SR (2023-12-13):
Ďakujem pekne za slovo. Mal som byť prvý, ale Kišš ma predbehol, ale vôbec mi to neprekáža, povedal dobre, rád som si to vypočul, pán kolega dostal sa teda k tomu svojmu slovu o zdravotníctve. Ja by som chcel upozorniť na jednu vec, že hovoril tu vlastne bývalý minister zdravotníctva, ktorý evidentne tomu rozumie jednak ako lekár, ako človek, ktorý sa tým zaoberá celý život v tejto službe, že to nie je preňho len politika alebo len nejaké, nejaké všeobecné makroteórie, ale naozaj jeho osobný a pracovný, profesionálny život, ale jednak ako aj minister zdravotníctva, ktorý čelili najväčšej pandémii v moderných dejinách, a pán minister Kamenický, ktorý inak má pochvalu odo mňa, lebo tu naozaj teda sedí a počúva, tak zrovna sa vtedy rozprával s jedným pánom poslancom počas rozpravy Mareka Krajčího a teraz tu ani nie je. Chápem, že si potrebuje asi aj odskočiť a tak, len to je dôsledok toho, čo robíte, že vlastne nielen nás opozičných poslancov, ktorí tu budeme a budeme rokovať, ale aj svojho ministra vlastne takto vystavujete extrémnemu nároku, že tu musí sedieť dneska do polnoci, ako okej, v poriadku, však je to vaša vec, ale, ale je škoda, neprispieva to určite ku kvalite procesu. Toto sú veľmi vážne veci a Marek Krajčí nerobil až taký exkurz do histórie ako jeden kolega, ktorý sa vrátil k Bismarckovi a k Rakúsko-Uhorsku, čo bolo mimochodom veľmi vhodné, ale hovoril o veľmi aktuálnych veciach ako v rokoch 2015 potom o tom, čo sa dialo počas, počas pandémie, ako sme my urobili mnohé veci, v zdravotníctve pomohli, a teraz čo sa deje a kam vlastne tie peniaze môžu smerovať, kde môžu skončiť namiesto toho, aby skončili v lepšej zdravotnej starostlivosti. Takže treba si na to urobiť čas, nielen aby sa to odrozprávalo, aby sa to odrokovalo. To nie je len naťahovanie času. Ďakujem.
Vaľová, Jana, poslankyňa NR SR (2015-06-24):
Ďakujem veľmi pekne. Pán kolega, ja som bola na výbore pre európske záležitosti, lebo som jeho členkou, viem, o čom sme sa tam rozprávali. Som veľmi rada, že sa opozícia aj s koalíciou chce zhodnúť na uznesení, pretože to je signál pre občanov Slovenskej republiky, pretože občania to od nás očakávajú a majú určitý názor, pre ktorý práve my tu sedíme, pre ktorý nás volili, a ktorí očakávajú, že budeme tento názor zastávať. Som rada, že sa zhodneme na tom, že naozaj ľudia trpia, že im treba pomôcť. Som rada, že sa zhodneme na tom, že vlastne chceme nejakým spôsobom riešiť migráciu, ale nechceme vystaviť bianko šek prevádzačom, ktorí teda budú púšťať ľudí do našej krajiny, s ktorými potom my naozaj budeme mať problémy alebo nebudeme si vedieť s nimi rady, pretože máme dosť problémov v Slovenskej republike. Ale musím zase povedať jednu vec, že mrzí ma, že okrikujete pána predsedu výboru, ktorý chcel povedať názor a ktorý chcel vysvetliť možno aj ľuďom, nielen poslancom, kde sú korene. Lebo aj lekár, keď lieči, tak nelieči len príčinu choroby, ale lieči zárodok choroby. Čiže nesmieme si zatvoriť oči a povedať, že kde je ten zárodok. Nesmieme si povedať, že prečo to vzniklo a my už riešime iba príčinu. A poviem ďalšiu vec, nerozprávajme ako na výbore, že koľko my tu máme voľných kapacít. V meste Humenné je záchytný tábor. Viem, o čom je solidarita, máme tam 524 osôb, ktoré môžeme dať do záchytu. Ja sa vás pýtam, keď teraz tu takto rozprávame, že či je to vôľa a čo chcú, my sa musíme riadiť občanmi, nie opozíciou a koalíciou, a občania jasne povedia. Predstavte si, že tento záchyt budeme premenovávať na pobyt, pretože my nemáme pobytové kapacity, a ja ako primátorka o tom budem musieť dať hlasovať poslancom. A tí poslanci sa nebudú pozerať na to, že či sme opozícia a koalícia, ale na to, čo chcú ľudia. Veď my tiež musíme vedieť, že máme určité kapacity, my chceme tým ľuďom pomôcť, ale musíme mať na to financie, musíme mať na to priestory a aj tí ľudia musia chcieť týchto ľudí prijať, aby sme s nimi žili, aby sme žili v solidárnosti. Tak vás prosím, rozprávajme tak naozaj ako... (Prerušenie vystúpenia časomerom.)
J. Vaľová, poslankyňa: (2009-12-02):
Návrh poslanca Národnej rady  Slovenskej republiky Jany Vaľovej na zmenu a doplnenie návrhu poslankyne Národnej rady Slovenskej republiky Jany Vaľovej na vydanie zákona, ktorým sa  mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení  niektorých zákonov (tlač 1275). K článku I. Po prvé. Bod 1 znie: „V § 31 ods. 1 písm. b) sa slová „100 Sk“ nahrádzajú slovami „5 eur“.“ Po druhé. Bod 2 sa vypúšťa. Súčasne sa vykonáva prečíslovanie novely  novelizačných bodov. Po tretie. V bode 43 § 293bk vrátane nadpisu nad paragrafom „Prechodné ustanovenia  k úpravám účinným od 1. februára 2010“ znie: Odsek 1: „Ak dôvod na poskytnutie dávky v nezamestnanosti vznikol do 31. januára 2010, o dávke v nezamestnanosti sa rozhodne podľa zákona účinného do 31. januára 2010.“ Odsek 2: „Do obdobia poistenia v nezamestnanosti na nárok na dávku v nezamestnanosti sa započítava aj obdobie od 1. februára 2006 do 31. januára 2010, počas ktorého bolo porušené povinné poistenie v nezamestnanosti z dôvodu čerpania rodičovskej dovolenky podľa osobitného predpisu.“ V tejto súvislosti sa vykoná úprava nadpisov v bode 43 v nadväznosti na novo navrhovanú účinnosť od 1. februára 2010 a vykoná sa usporiadanie prechodných  ustanovení. K článku II. Po štvrté, bod 5 znie: „V § 67 ods. 1 sa slová „v § 47 ods. 2 písm. a) a b) 1., 2., 4., 5., 7., 11. a 14. bode“ nahrádzajú slovami „v § 47 ods. 2  písm. a) a b) 1., 3., 5., 6., 8., 12., 15. a 16.  bode“.“ K článku IV. Body 11 a 12 a čl. I § 293bk nadobúdajú účinnosť 1. februára 2010. V tejto súvislosti sa vykoná úprava účinnosti v článku IV. Odôvodnenie k článkom I a IV. Ja si myslím, že nemusím ho čítať, máte to v laviciach. Takže ja by som poprosila aj o podporu tohto pozmeňujúceho návrhu, a to  k tomu, ako vláda pri dnešnom zasadaní dala pripomienku. Ďakujem pekne.
Blanár, Juraj, poslanec NR SR (2016-11-30):
Ďakujem veľmi pekne. Vážený pán predsedajúci, pán minister, kolegyne, kolegovia, chcem v záverečnom slove ako spravodajca absolútne podporiť stanovisko predkladateľa, pretože už sme urobili niekoľko krokov, ktoré sa uskutočnili tak vo výbore pre zdravotníctvo, kde sme schválili niekoľko pozmeňujúcich návrhov, ktoré práve odzrkadľujú aj včera schválený rozpočet, a to je dôležité podotknúť v tejto súvislosti, pretože reálne vďaka tomuto budeme mať v kapitole ministerstva zdravotníctva okolo 70 miliónov práve na kapitálové výdavky a o ďalších 12 miliónov viac v zdravotnom poistení. A som veľmi rád a chcem aj poďakovať, že sa podarilo po vstúpení ešte do rokovania vybaviť ďalších 50 miliónov do rezervy. Chcem poďakovať pánovi predsedovi výboru Štefanovi Zelníkovi, pretože sa spoločne so mnou zúčastnil toho rokovania s ministrom financií a s premiérom aj s predsedom parlamentu, kde sme ešte argumentovali a dokázali sme, myslím si, že vyrokovať ďalších 50 miliónov, ktoré určite budú prospešné, takže naozaj veľká vďaka. A na záver môjho vystúpenia chcem ešte avizovať, čo budeme musieť urobiť v rámci tretieho čítania. V spoločnej správe máme legislatívno-technickú chybičku, ktorú budeme musieť opraviť, je to bod 15 v spoločnej správe, ktorú potom okomentujem, keď budeme o tom hlasovať. Toľko z mojej strany, pán predsedajúci. Ďakujem za pozornosť.
Pčolinský, Peter, podpredseda NR SR (2022-10-21):
S ďalšou faktickou pán poslanec Marián Viskupič.
Vons, Peter, poslanec NR SR (2020-11-25):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. O bodoch 1 až 8 spoločne s odporúčaním gestorského výboru schváliť.
Laurenčík, Milan, podpredseda NR SR (2021-02-04):
Chcete pokračovať alebo mám prerušiť rokovanie?
Sedlák, Justín, poslanec NR SR (2024-04-16):
Vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 135/1961 Zb. o pozemných komunikáciách, cestný zákon, v znení neskorších predpisov, tlač 217. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnenia, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokujú v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, prosím, otvorte všeobecnú rozpravu.
Kažimír, Peter, podpredseda vlády a minister financií SR (2014-05-14):
Ďakujem za slovo. Dámy a páni, dobrý deň všetkým, bol som dlho preč, vraciam sa do pléna Národnej rady po piatich mesiacoch a svojím spôsobom mi to tu všetko aj chýbalo. Cieľom návrhu zákona je implementovať smernicu Európskeho parlamentu a Rady o prístupe k činnosti úveru inštitúcií a nariadenie Európskeho parlamentu a Rady o potenciálnych požiadavkách na úverové inštitúcie a investičné spoločnosti. Účelom implementácie je najmä zavedenie nových medzinárodných štandardov Basel III do bankovej regulácie, a to v súvislosti s finančnou krízou, ktorá naozaj odhalila nedostatky o fungovaní bánk, a tiež s procyklickými mechanizmami, ktoré prispeli k jej vzniku. Návrh zákona sa zameriava na zlepšenie fungovania bánk a obchodníkov s cennými papiermi a na pravidlá pre ich správu a riadenie vrátane efektívnych sankčných režimov a preventívnych opatrení s cieľom vyhnúť sa krízovým situáciám. Za týmto účelom je orgán dohľadu, ktorým je Národná banka Slovenska, povinný aspoň raz ročne vykonať stresové testovanie a je oprávnený zvýšiť počet a frekvenciu dohliadok na mieste na základe plánu dohliadok, ktorý každoročne vypracuje. Ak sa finančná situácia banky výrazne zhorší, orgán dohľadu zavedie plán na obnovu a účely ozdravenia banky a plán na riešenie krízovej situácie. Dôraz sa tiež kladie na zmenšenie procyklických mechanizmov vo finančnom systéme použitím kapitálových rezerv, resp. kapitálových vankúšov ako nástrojov politiky obozretnosti na makroúrovni. Taktiež sa posilňuje cezhraničná spolupráca a výmena informácií orgánov dohľadu pri dohľade nad bankami vrátane možnosti prijať preventívne opatrenia na ochranu klientov zahraničných bánk pôsobiacich na Slovensku pri nečinnosti zahraničného orgánu dohľadu. Návrhom zákona sa upravujú aj zásady odmeňovania a problematika tzv. krížových nominácií vo vrcholných orgánoch bánk a obchodníkov s cennými papiermi. Zavedením týchto prísnejších požiadaviek pre banky a obchodníkov s cennými papiermi sa znižuje riziko ich zlyhania, čo prispeje k vyššej stabilite finančného systému v rámci Slovenska, ako aj v rámci celej Európskej únie. Návrhom zákona sa tiež zosúlaďujú ustanovenia zákona č. 80/1997 Z. z. o Eximbanke s príslušnými ustanoveniami zákona o bankách. Takisto novelizujeme zákon č. 563/2009 Z. z. o správe daní, tzv. daňový poriadok, pokiaľ ide o prístup Rady pre rozpočtovú zodpovednosť k informáciám zo strany finančnej správy, a taktiež novelizujeme zákon č. 203/2011 Z. z. o kolektívnom investovaní s cieľom zlepšiť kvalitu investícií v oblasti alternatívnych investičných fondov a štandardných podielových fondov. Toľko asi na úvod, ďakujem vám veľmi pekne.
Bugár, Béla, podpredseda NR SR (2018-03-13):
Prezentujme sa a hlasujme o tomto návrhu. (Hlasovanie.) Prítomných 122 poslancov, za 85, zdržalo sa 24 a 13 nehlasovali. Návrh bol schválený. Prosím teraz pána poslanca Bublavého, aby uviedol hlasovanie v prvom čítaní o vládnom návrhu zákona proti byrokracii (tlač 869). [Hlasovanie o vládnom návrhu zákona o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) – tlač 869.]
Gyimesi, György, poslanec NR SR (2022-11-30):
Pán kolega tu hovoril veľmi veľa o volebnej korupcii, respektíve o volebnom rozpočte, ktorý je určený na to, aby sa rozhadzovalo pred voľbami. Ak som sa nedobre vyjadril, tak sa ospravedlňujem. Ale potom ako nazveme vaše hlasovania pred voľbami v roku 2020, kedy ste tri dni pred voľbami schválili štrnáste dôchodky a ostatné sekery do štátneho rozpočtu v úhrne za 1,7 miliardy eur, s ktorými sa trebalo vysporiadať? No a mám mandát od koalície, pán poslanec, vy podmieňujete podporu štátneho rozpočtu predčasnými voľbami, tak ja mám mandát vám povedať, že súhlasíme a termín január 2024. (Povedané s úsmevom.)
P. Paška, predseda NR SR: (2010-02-11):
Janko, poprosím ťa, poď urobiť spravodajskú informáciu. Sme v prvom čítaní, takže je veľmi jednoduchá a aby sme mohli tento bod uzatvoriť. Takže pán poslanec Podmanický uvedie spravodajskú informáciu.
Žiga, Peter, podpredseda NR SR (2023-12-06):
S reakciou na faktické poznámky pán poslanec Dostál.
P. Paška, predseda NR SR: (2007-10-18):
(Hlasovanie.) 137 prítomných, 57 za, 79 proti, 1 sa zdržal. Konštatujem, že ani tento návrh sme neodsúhlasili. Ďalej.
Pellegrini, Peter, predseda NR SR (2015-06-24):
(Hovorené súbežne s rečníkom.) Pán poslanec, poprosím vás, k návrhu zákona.
Číž, Miroslav, podpredseda NR SR (2015-09-23):
Teraz v rozprave ako posledný vystúpi pán poslanec Viskupič.
P. Paška, predseda NR SR: (2007-06-22):
Ďakujem. Pekný víkend želám. Vidíme sa v utorok ráno o 9.00 hodine. Dovidenia. (Prerušenie rokovania o 13.08 hodine.)
Cséfalvayová, Katarína, poslankyňa NR SR (2017-10-12):
Ďakujem pekne. Vážený pán predsedajúci, vážené panie poslankyne, páni poslanci, v rozprave k tomuto bodu nevystúpil nikto. Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených v IV. časti spoločnej správy v bodoch 1 až 13 hlasovať spoločne s odporúčaním ich schváliť. (Prerušenie vystúpenia predsedajúcim.)
Lipšic, Daniel, poslanec NR SR (2016-03-23):
Pán predseda, samozrejme, že pán poslanec Procházka má právo ako každý poslanec navrhnúť aj podpredsedov Národnej rady, ale my máme uvedené v tlači 8 a v ďalších tlačiach tiež, že navrhovateľom je SIEŤ, čiže buď je potrebné tú tlač opraviť, buď ústne, alebo nejakým iným spôsobom, ale navrhovateľ je tam uvedený nie poslanec, ale poslanecký klub, ktorý teda zrejme neexistuje, čiže aby nebolo možné spochybniť (ruch v sále); ja by som bol rád, keby tu mohol byť trošku kľud. Aby nebolo možné spochybniť voľbu pána podpredsedu, tak si myslím, že je potrebné zosúladiť tú návrhovú dispozíciu s volebným poriadkom.
M. Sabolová, poslankyňa: (2003-05-22):
Je na škodu veci, že ak hovoríme dnes o paliatívnej starostlivosti, ako zaznelo vo vašej odpovedi, že ešte len teraz podľa európskych noriem niečo prichystáme. Bola by som veľmi rada, ak by pán minister vydal čím skôr vyhlášku alebo novelu vyhlášky, kde sú títo garanti uverejnení, pretože dnes sa rozbieha sieť hospicovej starostlivosti a bolo by dobré, aby nemali poskytovatelia v neštátnych subjektoch problémy s úradníkmi. Ďakujem pekne. Z. Martináková, podpredsedníčka NR SR: Pán minister, budete reagovať?
Kvasnička, Marián, poslanec NR SR (2015-12-02):
Ďakujem veľmi pekne. Ja naozaj len krátko. Pán kolega, ma vaše vystúpenie zaujalo, taký dobrý duch z neho išiel, taký, by som povedal, turgenevovský alebo sa vybavovali myšlienky o lese amerického filozofa Thoreaua z knihy Walden – Život v lesoch, že však naozaj tá komplexná starostlivosť o les asi má aj svoju racionalitu, dokonca aj emocionalitu a úzko súvisí s ľudským životom. Ale nechcel som o tom, chcel som len jednu vec, ktorej som asi nerozumel, lebo je to odborná téma, aspoň pár vetami, keby ste mi vedeli osvetliť, čo presne znamená slovo taxácia. Neviem. Vďaka.
V. Veteška, podpredseda NR SR: (2005-12-06):
Pán poslanec Drgonec ako prvý. J. Drgonec, poslanec: Pán poslanec, dovoľte, aby som poďakoval za to, že na rozdiel od vášho pána predsedu nič nepredstierate. Pokiaľ ide o tú skutočnosť, že sa sem predložil pozmeňujúci návrh na poslednú chvíľu, dovolím si len pripomenúť ako precedens, že zákon o preukazovaní pôvodného majetku prešiel z tohto hľadiska celkom rovnakým schvaľovacím pokračovaním, keď asi 5 minút pred skončením rozpravy prišiel ten pozmeňujúci návrh, ktorý sa neskôr stal celým zákonom.
Laurenčík, Milan, podpredseda NR SR (2020-04-22):
Otváram rozpravu v treťom čítaní . Hlási sa niekto do rozpravy? Konštatujem, že nie, a vyhlasujem rozpravu za skončenú. Pristúpime teda k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Marosz, Ján, poslanec NR SR (2017-04-07):
Pán kolega Krajniak, o tretej hodine v noci môžme povedať, že je vymaľované. To je tá nočná hodinka pravdy, keď ste trafili úplne presne klinček po hlavičke. Takže Peter Tománek, schizofrenik s bludmi a halucináciami a Čistý deň ako práčka rôznych finančných dotácií. Myslím si, že už ďalej niet čo dodať. Z môjho pohľadu by mala padnúť vláda. (Ruch a smiech v sále.)
Kollár, Boris, predseda NR SR (2021-10-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do ústnej rozpravy. Evidujem dve. Tri. Pani poslankyňa, vy máte procedurál alebo sa chcete prihlásiť do rozpravy? Do rozpravy? Tak musíte iné tlačidlo stlačiť. Prosím ešte, lebo to stihla, len dala zlé tlačidlo. Prihláste ešte pani poslankyňu. Dobre. Evidujem troch. Prvý vystúpi v rozprave pán poslanec Habánik. Nech sa páči, máte... (Reakcie z pléna.) Prosím? (Reakcia z pléna.) Nevšimol som si. Pardon, ospravedlňujem sa. Najskôr pán poslanec Vašečka a potom pôjdeme v poradí: pán poslanec Habánik, pán poslanec Čepček a pani poslankyňa Majorová.
P. Paška, predseda NR SR: (2009-11-04):
(Hlasovanie.) 138 prítomných, 51 za, 36 proti, 49 sa zdržalo, 2 nehlasovali. Návrh sme neschválili.
Dubéci, Martin, poslanec NR SR (2023-11-23):
274. Ďakujem za slovo, pán predsedajúci. V mene klubov PS, OĽANO, KDH a SaS by som vám chcel oznámiť, že ako navrhovatelia opúšťame rokovaciu miestnosť a máme za to, že musí byť prerušená schôdza a poprosím vás o výklad a prípadne návrh, aby sme pokračovali o deviatej zajtra.
Hrnčiar, Andrej, podpredseda NR SR (2018-10-23):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Miroslavovi Ivanovi.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 52 poslancov, proti 74 poslancov, zdržalo sa 5 poslancov. Konštatujem, že tento návrh sme neschválili.
Kadúc, Miroslav, poslanec NR SR (2014-06-27):
Ďakujem pekne, pán predsedajúci. Vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 4. septembra 2014 a gestorský výbor do 8. septembra 2014. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Hreha, Štefan, poslanec NR SR (2012-07-26):
Pán predsedajúci, dajte hlasovať o návrhu zákona ako celku.
Bugár, Béla, podpredseda NR SR (2018-12-06):
Prezentujme sa a hlasujme o tomto návrhu. (Hlasovanie.) Prítomných 139, za 79, proti 39, zdržalo sa 21 poslancov. Návrh bol schválený. Nech sa páči.
Náhlik, Peter, poslanec NR SR (2024-02-15):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Laššáková, Jana, podpredsedníčka NR SR (2015-01-29):
Na vystúpenie pani podpredsedníčky s faktickými poznámkami sa hlásia pani poslankyňa Tomanová, Šedivcová, Jasaň. Končím možnosť prihlásiť sa s faktickými poznámkami. Nech sa páči.
Hrušovský, Pavol, predseda NR SR (2011-12-13):
Pán predseda výboru sociálneho.
R. Fico, predseda vlády SR: (2007-11-29):
Neprítomný na dnešnej hodine otázok bude minister dopravy, pôšt a telekomunikácií pán Vážny. Už je tu? Takže zrušil cestu, ďakujem pekne. Ďalej požiadal o ospravedlnenie minister životného prostredia pán Izák, ale jemu nie sú položené žiadne otázky a došiel aj pán minister zahraničných vecí, takže máme kompletne celú vládu Slovenskej republiky. Ďakujem pekne. Pán predseda, som pripravený odpovedať na otázky, ktoré mi boli postavené.
Pellegrini, Peter, predseda NR SR (2015-07-01):
Pán poslanec Kuffa.
Laurenčík, Milan, podpredseda NR SR (2021-05-12):
Ďakujem. Na vaše vystúpenie evidujem jednu faktickú poznámku. Pán poslanec Juraj Krúpa, nech sa páči.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 142 poslancov, za 132, zdržali sa 9, 1 nehlasoval. Návrh bol schválený.
Zs. Simon, minister poľnohospodárstva SR: (2004-06-30):
Vážený pán predseda, vážené pani poslankyne, vážení páni poslanci, ďakujem za konštruktívny prístup pri prerokovaní vládneho návrhu zákona a žiadam vás o podporu v ďalšom konaní. Pán predseda, skončil som.
Blanár, Juraj, podpredseda NR SR (2023-03-17):
Pán poslanec Gröhling, ste ho požiadali, aby vo faktickej poznámke, teraz s ním diskutujete, to asi nie je celkom v poriadku, tak dokončite svoje vystúpenie.
Laurenčík, Milan, podpredseda NR SR (2020-09-23):
Ďakujem. Prosím, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Erikovi Tomášovi. Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-06-21):
Štyri faktické na vaše vystúpenie. Končím možnosť prihlásiť sa s faktickými poznámkami. Pani poslankyňa Milanová, nech sa páči.
Gašpar, Tibor, poslanec NR SR (2024-02-08):
Hlasujeme o bode 65 druhého pozmeňujúceho návrhu poslanca Galka.
Mesterová, Zuzana, poslankyňa NR SR (2024-04-18):
Ďakujem pekne za slovo, pán predsedajúci. Správne si zdôraznil, pán kolega Hargaš, že opäť raz sme svedkami zásadu výkonnej moci do zákonodarnej moci a do kompetencii Národnej rady. A my toto tak pozorujeme už polroka, že táto vláda sa natláča do všetkých, do kompetencií všetkým zložkám. Súdnu moc chce ovplyvňovať, zákonodarnej moci okliešťuje zodpovednosť a kompetencie, ale potom keď príde na to, aby, keď sa pýtame na kompetencie a keď príde na vysvetľovanie zodpovednosti, tak ukazujú prstom na Progresívne Slovensko, na predchádzajúcu vládu, už na pána Ódora, ktorý už ani nie je vo vláde, tak neviem, táto vládna kompetencia, vy ste ako také, také deti, ktoré chcú mať všetky hračky, s nikým sa nechcú podeliť, ale potom sa s nimi nevedia hrať. Už skúste, skúste v rámci svojich kompetencií konečne začať plniť tie úlohy, ktoré máte, a prestaňte si brať viac, ako vám ústava ponúka. Ďakujem pekne.
Paška, Pavol, predseda NR SR (2013-10-24):
Pekné popoludnie. Vážené pani poslankyne, vážení páni poslanci, otváram rokovanie 26. schôdze Národnej rady. Zvolal som ju podľa čl. 83 ods. 2 ústavy, § 17 ods. 2, § 109 ods. 1 a 2 zákona o rokovacom poriadku na základe žiadosti skupiny 40 poslancov Národnej rady. Poprosím vás o prezentáciu. (Prezentácia.) Konštatujem, že sme uznášaniaschopní, prítomných je 122 poslancov. Overovateľmi na dnešnej schôdzi bude pani poslankyňa Mária Janíková a pán poslanec Pavol Zajac. Ich náhradníkmi sú páni poslanci Jozef Ježík a Ján Mičovský. O ospravedlnenie na dnešnej schôdzi požiadal pán podpredseda Národnej rady Ján Figeľ a páni poslanci Pavol Frešo, Andrej Hrnčiar, Ján Hudacký, Igor Choma a pani poslankyňa Viera Tomanová. Poslanci, skupina poslancov, ktorá požiadala o zvolanie tejto schôdze, žiada prerokovať návrh na vyslovenie nedôvery členke vlády Slovenskej republiky Zuzane Zvolenskej, poverenej riadením Ministerstva zdravotníctva Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov a program takejto schôdze sa neschvaľuje. Návrh má tlač pod č. 758. A podľa § 109 ods. 3 zákona o rokovacom poriadku som ho pridelil na prerokovanie všetkým výborom Národnej rady s tým, že ako gestorský výbor bol určený výbor pre zdravotníctvo. Taktiež som ho zaslal vláde na zaujatie stanoviska. Dámy a páni, tak ako som avizoval už na stretnutí poslaneckého grémia, dávam návrh, aby sme o programe 26. schôdze rokovali dnes až do jeho úplného prerokovania včítane hlasovania. V prípade potreby aj po 19.00 hodine. Budeme hlasovať o tomto návrhu. (Hlasovanie.) 130 prítomných, 93 bolo za, 33 proti, 4 sa zdržali. Návrh sme schválili. Ešte ukážte mi, technici, screen. Ešte, pán poslanec Brocka, procedurálny návrh.
Kaščáková, Renáta, poslankyňa NR SR (2019-01-31):
Ďakujem. Ja som si z vystúpenia pána Číža napísala dve také kľúčové slová, ktoré mi tak zarezonovali v jeho vystúpení. A to bolo, že hovoril o tom, že sa snažíme nejako šíriť poplašnú správu, že oligarchický SMER tu ide ničiť novinárov týmto návrhom zákona. A druhá taká vec, ktorá mi utkvela, že či sa chceme vrátiť naspäť do čias totáča, totalitného režimu, kedy bol novinár nespochybniteľný. Nuž, tak mne z toho proste vyplýva, že to šírenie poplašnej správy som práve, naopak, zaznamenala ja skôr v tom jeho príspevku o tom, že tento zákon potrebujeme na to, aby tu tí „hnusní novinári“ nezneužívali tlač a nepísali o komkoľvek čokoľvek, no toto mi skôr príde ako šírenie poplašnej správy, pán Číž. Hovoríte, že potom sa ten dotyčný nemá ako brániť, ten chudák, o ktorom tí zlí novinári budú takto písať. No ja si myslím, že už dnes máme nástroje na to, ako sa brániť a máme nástroje na to, ako odčítať, ktorý novinár píše eticky alebo neeticky, a je to koniec koncov na každom tom vydavateľstve, ako sa zachová. A pokiaľ nejaké vydavateľstvo konšpiruje, píše nepravdy, píše vyslovené bludy, tak verím tomu, že máme príčetných čitateľov a občanov, ktorí sa vedia zorientovať. A pokiaľ naozaj niekto už dnes ublíži na cti alebo na nejakej osobnej integrite toho, o kom píše, tak ten dotyčný sa má právo dnes brániť. Máme na to nástroje a nepotrebujeme na to zavádzať takýto náhubkový zákon, ktorý, ako som vo svojom vlastnom príspevku povedala, zavádza „iks“ proste absurdností, ktoré sú úplne zbytočné.
Zmajkovičová, Renáta, podpredsedníčka NR SR (2014-09-17):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj poslancovi Stanislavovi Kubánkovi. Nech sa páči, pán poslanec. (Reakcia z pléna.) Pán poslanec povie spravodajskú informáciu, dám vám potom.
Gibalová, Monika, poslankyňa NR SR (2014-03-27):
Ďakujem pekne za slovo. Úplne sa stotožňujem s poznámkou alebo s tou filozofiou alebo prístupom, že financovanie nemôže byť tým hlavným ukazovateľom pri redukcii škôl a že špeciálne treba pristupovať ku školám vo vylúčených spoločenstvách, poviem, možno rovno v rómskych osadách, kde, tak ako ste povedali, pani spravodajkyňa, je užitočné možno udržať aj tie menšie školy aj za cenu vyšších nákladov. Je však pravdou, že viac ako 130 škôl na Slovensku v málotriedkach navštevuje menej ako 13 detí. A preto si myslím, že takýto návrh je úplne naliehavý a mohol by v priebehu niekoľkých rokov pozitívne vplývať na financie rezortu. Navyše, naozaj prijatím ponúkaného riešenia by sa eliminovali objektívne aj subjektívne dôvody pre obavy, ktoré oprávnene majú rodičia detí, ktoré navštevujú školy, ktorým hrozí zrušenie. Čiže ja naozaj sa prihováram za prijatie a prosím o podporu takéhoto návrhu. Navyše, ministerstvo uvádza, že ročné náklady málotriedky sú 5 tisíc až 7 tisíc eur. Ak zoberieme do úvahy 130 škôl krát, dajme tomu, 6 000 eur, je to ročná úspora 780 tisíc ročne. A opäť opakujem, že nie som za každú cenu za redukciu, ale... (Prerušenie vystúpenia časomerom.)
Pellegrini, Peter, predseda NR SR (2015-01-27):
Ďakujem pekne. Pán poslanec, s reakciou chcete? Ďakujem pekne. Uzatváram všeobecnú rozpravu. Pýtam sa, pán minister, či chcete zaujať stanovisko. Nech sa páči.
V. Mečiar, poslanec: (2008-02-01):
Pokiaľ ide o otázky pohybu kapitálového počítaním metód, ktoré sa použili pri privatizácii podniku, tak vedome boli čísla skresľované, vedome boli údaje podhodnotené a vedome bol podnik vedený k tomu, aby vykazoval všetky nižšie náklady a nižšie položky, ktoré mali vplyv na cenu. To nebolo len toto. To bolo presne urobené aj vo výnosoch a vo všetkom ostatnom. Takže hovoriť dneska o tom, že ako to bolo dobré, nemožno. To isté porovnávanie s českou stranou, ktoré sa stále robí, nemožno. Slovenská časť bola podstatne drahšia. Ďalej. Pokiaľ ide o rast ceny alebo hodnoty plynu – a koľkože sa nainvestovalo? Je to cena v dôsledku čoho? Investícií? Veď neboli. V dôsledku zlepšenej údržby prevádzky? Veď nebola. Je to len jeden velikánsky obchod, ktorý zaplatili občania tohto štátu a straty na plyne a privatizácii plynu, súhrnne iba táto jedna položka, predstavujú väčšiu sumu ako súhrn všetkých Miklošom vymyslených strát za doby privatizácie vo všetkých troch mojich vládach. Ďakujem.
Zmajkovičová, Renáta, podpredsedníčka NR SR (2014-06-05):
Nech sa páči, pán minister, máte slovo.
V. Veteška, podpredseda NR SR: (2003-12-10):
I. Kiňo, poslanec: Áno, aj to je súčasť rozpočtu, pán podpredseda.
Lipšic, Daniel, poslanec NR SR (2015-04-15):
Procedurálny návrh je, keby sme mohli rozšíriť program schôdze o návrh pána poslanca Blahu na znárodnenie majetku Juraja Širokého, oligarchu finančných skupín. Bolo by to prvýkrát, keby, ako hovoril Karel Havlíček Borovský, sa jeho odpor k oligarchom prejavil tak, že by to išlo „z huby do rukou“. Ja ho podporím, samozrejme. Čiže čakám, kedy návrh prinesie, lebo zatiaľ len reční, reční, ale „skutek utek“ a bolo by fajn, keby to vedel aj predložiť, určite by vláda k tomu schválila skrátené legislatívne konanie a bol by spokojný aj Karel Havlíček Borovský. (Reakcia z pléna.)
Pellegrini, Peter, predseda NR SR (2015-09-24):
Ďakujem veľmi pekne. Otváram všeobecnú rozpravu, do ktorej som dostal jednu písomnú prihlášku, a to pán poslanec Mihál. Nie je ale v sále. Takže mu prepadlo poradie, síce bol jeden. Takže vyhlasujem rozpravu ešte nie za skončenú, nakoľko dám možnosť prihlásiť sa do rozpravy ústne. Končím možnosť prihlásiť sa do rozpravy ústne. A vyhlasujem všeobecnú rozpravu za skončenú. Zároveň prerušujem rokovanie aj o tomto bode programu. Ďakujem veľmi pekne, pán minister. Teraz poprosím pána poslanca Rašiho, aby v mene predkladateľov pristúpil k druhému čítaniu o návrhu poslancov Národnej rady Slovenskej republiky Richarda Rašiho, Jozefa Valockého a Vladimíra Baláža na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1606). Pán poslanec, nech sa páči, máte slovo.
Ledecký, Vladimír, poslanec NR SR (2023-03-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním výbor Národnej rady pre sociálne veci, aby predmetný návrh zákona výbory prerokovali do 26. apríla 2023 a gestorský výbor do 28. apríla 2023.
P. Paška, predseda NR SR: (2008-05-22):
(Hlasovanie.) 137 prítomných, 58 za, 60 proti, 18 sa zdržalo, 1 nehlasoval. Tieto dva návrhy neprešli.
Novotný, Viliam, poslanec NR SR (2015-09-30):
Ďakujem pekne. Najprv by som zareagoval na tú časť, keď pán poslanec hovoril o tom, že vláda Ivety Radičovej síce zvýšila sadzbu DPH z 19 na 20 %, pretože schodok verejných financií bol 8 % a išli sme naozaj gréckou cestou. Chcem mu za to poďakovať, že to spomenul. A spomenul aj tú časť, že vláda Ivety Radičovej sa zaviazala k tomu, že akonáhle to makroekonomické ukazovatele dovolia, sadzba DPH sa vráti naspäť na úroveň 19 percent. V súčasnosti to makroekonomické ukazovatele dovoľujú, napriek tomu ostala sadzba na úrovni 20 %, aby týchto 235 mil. eur, ktoré budú pre toto, o 1 % vyššiu sadzbu DPH, vybraté od občanov, mohla vláda takýmito sociálnymi balíčkami rozdeliť ľuďom. Takže toto treba povedať, aby bolo jasné, aké peniaze sa rozdeľujú medzi ľudí. Rozdeľujú sa tie, ktoré od ľudí vláda zobrala, to nie sú žiadne peniaze, ktoré vláda niekde ušetrila alebo získala. Moja druhá poznámka je k tomu, ktoré potraviny, ak už sa vláda rozhodla znížiť sadzbu DPH na potraviny, by mali byť v tomto balíčku. Vláda hovorí, že chlieb, maslo, mlieko a mäso bravčové. Uvidíme, s čím ešte prídu vládni poslanci. Musím povedať, že toto fixuje stravovacie návyky známe z 50. rokov, ktoré najkrajšie vyjadroval slogan: „Jedzte mlieko, margarín, budete jak Gagarin.“ Faktom ale je, že dnes v medicíne razíme skôr stredomorskú diétu, ktorá je postavená na ovocí, zeleninách, rybách, olivovom oleji, nízkotučných mliečnych výrobkoch. Čiže práve znižovanie sadzby DPH na nich by som očakával. Ak napríklad slovenské zdravotníctvo a Slovensko chce byť úspešné v boji s vysokou úmrtnosťou a chorobnosťou na kardiovaskulárne ochorenia, kde sa nám nedarí, pretože neexistujúca prevencia a zlá životospráva radí... (Prerušenie vystúpenia časomerom.)
Kašper, Igor, poslanec NR SR (2020-07-23):
Pán kolega Kamenický, povedali ste naozaj množstvo klamstiev a neprávd a ja sa budem venovať trom veciam. Prvá vec. Podľa vás vraj vláda doviedla našu ekonomiku do krízy a vraj my sme spôsobili deficit vo výške 12 mld. eur na tento rok. Tak to si asi robíte trošku srandu, neviem ako vy, ale ja nepoznám krajinu, ktorá by v súčasnej dobe nemala ekonomické problémy. Ale viete čo? Poznám krajiny, ktoré nemali ekonomické problémy v posledných rokoch a mali prebytkový štátny rozpočet napriek, alebo teda vďaka rekordným daňovým príjmom. Napríklad Nemecko alebo Česká republika. My sme mali mať tiež prebytkový rozpočet, ale mali sme ho, mali sme ho v deficite 1,2 mld. Druhá vec. Bankový odvod a zrušenie 150 mil., o ktorých hovoríte, veľmi dobre viete, že to znamená naštartovanie ekonomiky v sume desaťnásobne jeden a pol miliardy eur, z toho až pol miliardy eur do štátnych, do štátnych projektov vrátane nájomných bytov, ktoré sme sľúbili a ktoré budeme robiť. (Reakcie z pléna.) A posledné, prosím vás, neprerušujte ma, kolegovia zo SMER-u, ja vás tiež neprerušujem, keď vy rozprávate. Ďakujem. A tretia vec – dôchodky. My sme vraj pripravili dôchodcov seniorov o 460-eurový dôchodok, trinásty. Tak toto sa mi asi fakt sníva v tejto nočnej hodine, lebo vy ste akosi zabudli dať tých pár sto miliónov eur do rozpočtu, aby sa tie dôchodky mohli vyplatiť. Vy ste si na to spomenuli tri dni pred voľbami po desiatich rokoch vášho vládnutia. Tak, prosím vás, nerozprávajte, že my sme pripravili dôchodcov seniorov o trináste dôchodky. Naopak, tie príspevky tento rok budú dvojnásobne vyššie v tejto ťažkej ekonomickej kríze ako za vašej vlády, kedy tá situácia bola oveľa, oveľa lepšia. Ďakujem.
Hort, Milan, podpredseda NR SR (2011-07-11):
Pán poslanec Martin Chren, nech sa páči.
Érsek, Árpád, minister dopravy a výstavby SR (2017-10-19):
Ministra životného prostredia.
L. Nagy, poslanec: (2004-03-03):
Konštatujem, že návrh z formálnej a formálnoprávnej stránky spĺňa všetky náležitosti uvedené v § 67 a 68 zákona Národnej rady Slovenskej republiky o rokovacom poriadku, ako aj náležitosti určené v legislatívnych pravidlách. Zo znenia zákona je zrejmý účel navrhovanej úpravy a dôvodová správa obsahuje všetky informácie, ktoré vyžaduje rokovací poriadok a legislatívne pravidlá. Z doložky zlučiteľnosti a priloženej tabuľky zhody vyplýva, že stupeň zlučiteľnosti predloženého návrhu s právom Európskych spoločenstiev a Európskej únie je úplná. V tejto súvislosti vyjadrujem svoju nádej, že počas parlamentného rokovania nebudú schválené také pozmeňujúce návrhy, kvôli ktorým sa stupeň zlučiteľnosti zníži a tým bude Slovenská republika nútená opakovane sa zaoberať transpozíciou príslušných smerníc spoločenstiev. V dôvodovej správe sa konštatuje, že so zvýšením výdavkov štátneho rozpočtu na činnosť Slovenského národného strediska pre ľudské práva treba rátať až v roku 2005. Tu si dovolím vysloviť isté pochybnosti vzhľadom na stav, v akom sa pred konštituovaním novej správnej rady nachádzalo stredisko, ako aj vzhľadom na pohyblivú výšku štátnej dotácie určenej na prevádzku strediska, odvodenej od kurzu dolára, ktorý je momentálne, ako všetci vieme, veľmi nízky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po rozprave uzniesla v zmysle § 73 ods. 3 písm. c) rokovacieho poriadku na tom, že návrh zákona prerokuje v druhom čítaní. Po diskusii v súlade s rozhodnutím predsedu Národnej rady č. 603 zo 16. februára 2004 navrhnem, aby návrh zákona prerokovali tieto výbory: ústavnoprávny výbor, výbor pre hospodárstvo, privatizáciu a podnikanie, výbor pre pôdohospodárstvo, výbor pre verejnú správu, výbor pre sociálne veci a bývanie, výbor pre zdravotníctvo, výbor pre obranu a bezpečnosť, výbor pre vzdelanie, vedu, šport a mládež, kultúru a médiá a výbor pre ľudské práva, národnosti a postavenie žien ako gestorský výbor. Ako lehotu na prerokovanie navrhnem 23. apríl tohto roka vo výboroch a do 30. apríla v gestorskom výbore. Pán predsedajúci, prosím, aby ste otvorili všeobecnú rozpravu k tomu návrhu zákona a zároveň sa hlásim do rozpravy ako prvý.
Pčolinský, Peter, podpredseda NR SR (2022-12-05):
Môžte. Áno, samozrejme, môžte.
J. Halecký, poslanec: (2008-10-21):
Predovšetkým si myslím, že každý systém, ale aj dôchodkový systém musí byť flexibilný, to znamená, že musí reagovať na všetky podmienky, či už ekonomické, finančné, alebo aj ďalšie, a preto požiadavka, aby sa neotváral, aby sa zákon nemenil v priebehu celej doby desiatok rokov je skoro neúnosný a nereálny. Chcem len pripomenúť, že v mnohých krajinách sa tento systém otvára a zákon sa novelizuje nie v desiatkach, ale v stovkách prípadov a celý systém nakoniec je funkčný. Chcem len podotknúť, že je to možnosť pre sporiteľov a pre poistencov, aby mohli do systému vstúpiť alebo vystúpiť, ale čo je dôležité, nielen do druhého, ale aj do prvého. Čiže je tu aj reálna možnosť, aby z prvého vystúpilo teoreticky možno viacej ako z druhého piliera. Avšak samotný fakt, že v prvom kole vystúpilo desaťnásobne viacej z druhého do prvého svedčí o tom, že tento systém ešte nie je stabilný a pretrvávajú dôvody na to, aby bol otvorený a aby sa situácia vyrovnala. Vstupy a výstupy z jednej na druhú stranu aby boli stabilné, rovnaké, vtedy je dôvod na to, aby už ďalšie kolo otvárania nebolo. Ďakujem.
Jurinová, Erika, podpredsedníčka NR SR (2015-10-01):
Ďakujem, pani spravodajkyňa. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete sa ešte v závere vyjadriť? Nie. Pani spravodajkyňa? Rovnako nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Ivana Uhliarika na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony. Návrh zákona má tlač 1755. Návrh na jeho pridelenie na prerokovanie výborom je v rozhodnutí č. 1767. Dávam opäť slovo pánovi poslancovi Uhliarikovi, aby návrh zákona uviedol. (Rokovanie o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1755.)
Ľ. Mušková, poslankyňa: (2007-09-14):
Na pána predkladateľa, že tu nesedia niektorí poslanci. To neznamená, pán poslanec, že vás nepočúvame. Viete veľmi dobre, že všetci počúvame. A, pán poslanec, aj ja vás počúvam, nenúťte ma však, aby som sa ešte aj na vás dívala.
Dostál, Ondrej, poslanec NR SR (2019-11-27):
Ďakujem obom kolegom za reakcie. Pánu poslancovi Pčolinskému ďakujem aj za odpovede, ktoré som položil pánovi ministrovi Kamenickému, ale predsa len radšej by som bol, keby mi odpovedal pán minister financií. Áno, kríza bude, otázka je, kedy a v akom rozsahu. Tak len neviem, či toto je dôvod na skrátené legislatívne, skrátené legislatívne konanie. A ja som to nemyslel naozaj nijako konfrontačne voči pánu ministrovi ani som mu nepripisoval vinu a zodpovednosť za všetky tie populistické návrhy, ktoré poschvaľoval parlament, len som sa teda naozaj úprimne zaujímal o to, že, že čo hrozí, a teda malo by hroziť niečo bezprostredné bankovému sektoru, lebo, lebo na to majú ísť prostriedky získané z osobitného odvodu, nie na znižovanie, znižovanie deficitu. To, čo hovoril kolega Heger, že škody hrozia strane SMER – sociálna demokracia, no možno aj Slovenskej národnej strane hrozia nejaké škody, ak by sa to blbo vyvíjalo, MOST-u – HÍD už asi veľmi nie. Ale to by ma teda tiež zaujímalo, či ten dôvod môže nejako súvisieť s tým odmietnutím dane na cigarety, lebo to sú dve úplne odlišné veci, a teda predpokladám, že aspoň by sme sa mohli tváriť, že, že teda keď sa nepodarí do rozpočtu získať prostriedky z dane na cigarety, ktoré by bolo možné použiť normálne ako prostriedky rozpočtu, tak to získame z osobitného odvodu vybraných bankových inštitúcií, lebo to nie je príjem, ktorý ide priamo do štátneho rozpočtu, to je tak, tak akože môžme sa potom tváriť, ale akože to ide na tie banky a ich prípadné krízy budúce.
Hrnčiar, Andrej, podpredseda NR SR (2017-03-28):
Reakcia na faktické poznámky, pán poslanec Beblavý.
Figeľ, Ján, podpredseda NR SR (2016-02-11):
Ďakujem pekne. Chcem poďakovať Jozefovi Mihálovi, lebo jeho vystúpenia sú vždy precízne a vyargumentované. Dobre sa to počúva. Chcel by som to doplniť v dvoch takých líniách. Máme stabilnú politiku, stabilnú vládu už štyri roky, ak by sa dalo, možno aj viac by to tak bolo, ale to nestačí, lebo na tú stabilitu treba čosi aj plusové. A to je to, čo chýba v dnešnej politike. A to je deficit kontroly, deficit spravodlivosti a zodpovednosti. Tú kontrolu spomeniem práve preto, lebo bola obsadená na všetkých úrovniach tou istou mocou, dokonca aj v zdravotníctve, aj vo verejnom obstarávaní, aj pokiaľ ide o Najvyšší kontrolný úrad. A je to na škodu krajiny, ľudí, ale aj vás kolegovia zo strany SMER. Tá spravodlivosť asi najviac bola viditeľná ako ponížená a potupená pri kauze VÁHOSTAV-u, keď tí, čo v ňom robili, nedostali za robotu zaplatené, pričom ten, čo tam dlhoval, bude vykrytý a zahojený štátom. Ak chcete byť na Slovensku bohatý, treba byť Široký. A to tretie, ten deficit zodpovednosti, tu je preto, lebo to, čo sa deje v školstve a v zdravotníctve, by sa v zodpovednej domácnosti, v zodpovednej rodine, v zodpovednej krajine nestalo. Stabilita na to je málo, keď chýba zodpovednosť. A to druhé, čo som chcel dodať k Jozefovi, je o tých odchodoch nielen zo zamestnania, ale často až z republiky. Naši novodobí utečenci sú práve tí, ktorí nenachádzajú perspektívu doma. Vláda nemá riešiť udalosti v Kolíne nad Rýnom, v Berlíne, v Nemecku, ale má riešiť to, čo sa deje na Slovensku a osobitne v zdravotníctve a v školstve. (Potlesk.) To, páni, sú naši utečenci. Mne je to veľmi ľúto hovoriť práve preto, lebo príslušné čísla stúpajú a tú perspektívu zmeny nevidno. Dúfam teda, že signál, ktorý aj táto schôdza dáva, je, že ľuďom to nie je jedno, tie veci a trendy sa dajú zmeniť, ale závisí to, samozrejme, od odvahy a statočnosti. Ďakujem pekne, pán Mihál.